**Ffeithiau Allweddol a Thelerau ac Amodau i fyfyrwyr sy’n derbyn Cynigion Cyrsiau**

**(Ceisiadau Medi 2022 ar gyfer Gyrsiau Breiniol Prifysgol Cymru Y Drindod Dewi Sant)** – Diweddarwyd ym mis Hydref 2021

Mae’r ddogfen hon yn cynnwys gwybodaeth bwysig ynghyd â thelerau ac amodau sy’n gysylltiedig â’r cynnig a waned i chi gan Goleg Gŵyr Abertawe. Gwnewch yn siŵr eich bod wedi darllen a deall y wybodaeth bwysig ganlynol:

**Costau:**

**Ffioedd Dysgu a Benthyciadau Myfyrwyr**

Y ffioedd dysgu ar gyfer y cwrs yw **£9000** y flwyddyn (llawn amser) a **£1800** y flwyddyn (rhan amser). Trwy dderbyn y cynnig hwn a chofrestru ar y cwrs, rydych yn cytuno i dalu’r ffi hon ar gyfer pob blwyddyn o’ch cwrs. Os ydych chi’n fyfyriwr yn y DU neu’r UE, gallwch wneud cais am fenthyciad ffioedd dysgu i dalu am eich ffioedd dysgu. Ar gyfer myfyrwyr sy’n hanu o Gymru, darllennwch Ganllawiau Cyllid AU Coleg Gŵyr Abertawe cyn mynd ati i wneud cais am gyllid [yma.](https://www.gcs.ac.uk/cy/student-finance-information-academic-year-2020-2021)

Mae’r trefniadau ar gyfer benthyciadau myfyrwyr yn amrywio o ranbarth i ranbarth:

Ar gyfer myfyrwyr sy’n hanu o Gymru, ewch i <https://www.cyllidmyfyrwyrcymru.co.uk/>

Ar gyfer myfyrwyr sy’n hanu o Loegr, ewch i <https://www.gov.uk/student-finance>.

Ar gyfer myfyrwyr sy’n hanu o’r Alban, ewch i <http://www.saas.gov.uk>.

Ar gyfer myfyrwyr sy’n hanu o Ogledd Iwerddon, ewch i <http://www.studentfinanceni.co.uk>.

Bydd angen i chi ddewis **Prifysgol Cymru Y Drindod Dewi Sant** fel y darparwr pan fyddwch yn gwneud cais am eich benthyciad myfyriwr a bydd angen i chi ddewis y ffi dysgu gywir (gweler uchod), waeth ble rydych chi'n byw. Os nad ydych yn gwneud cais am ffioedd dysgu a/neu grant ffioedd dysgu, mi fyddwch yn derbyn anfoneb gan y Coleg am y ffioedd dysgu llawn. Mae bwrsari’r Coleg (gweler gwybodaeth amdano isod), yn cael ei ddyfarni gan Goleg Gŵyr Abertawe. Ni fydd y bwrsari yn lleihau eich ffioedd dysgu.

**Os Oes Angen Ichi Dynnu’n Ôl O’ch Cwrs**

Byddwch yn gymwys i gael ffioedd dysgu am bob tymor yr ydych wedi eich cofrestri gyda ni. Rhaid ichi roi gwybod i ni yn syth os ydych yn bwriadu tynnu’n ôl o’ch cwrs. Gwneir taliadau ffioedd dysgu gan Gyllid Myfyrwyr mewn tri rhandaliad: 25% yn nhymor 1; 25% yn nhymor 2 a’r 50 % sy’n weddill yn nhymor 3. Os ydych am dynnu ôl o’ch cwrs hanner ffordd drwy dymor, fe fyddwch yn atebol am ffi gyfan y tymor hwnnw. Ni fydd Cyllid Myfyrwyr yn talu unrhyw fenthyciad ffioedd ar ôl i chi dynnu’n ôl.

**Bwrsari Coleg Gŵyr Abertawe**

Mae’r Coleg yn cynnig Bwrsari ar gyfer pob blwyddyn i fyfyrwyr AU sy’n astudio rhaglen freiniol neu raglen sydd wedi’i ddilysu gan Sefydliad Addysg Uwch (Prifysgol). Gweler y meini prawf a manylion pellach [yma.](https://www.gcs.ac.uk/cy/criteria-and-process-bursary-full-time-he-courses)

**Costau Ychwanegol Cyrsiau**

Mi fydd rhai cyrsiau yn cynnwys costau ychwanegol felly y mae angen ichi fod yn ymwybodol o hyn cyn derbyn y cynnig hwn. Gweler gwybodaeth am gostau ychwanegol cyrsiau isod:

[Gradd Sylfaen - Rheolaeth Chwaraeon](https://www.gcs.ac.uk/cy/he-course/foundation-degree-sports-development-and-management-uowtsd)

[HND – Cyfrifiadura Cymhwysol](https://www.gcs.ac.uk/cy/he-course/hnd-cyfrifiadura-cymhwysol-hnd)

[Gradd Sylfaen – Ymarfer Datblygu Plentyndod](https://www.gcs.ac.uk/cy/he-course/gradd-sylfaen-mewn-plentyndod-cynnar-cwrs-gyda%E2%80%99r-hwyr-uowtsd)

[HND – Peirianneg Drydanol ac Electronig](https://www.gcs.ac.uk/cy/full-time-he-course/peirianneg-drydanol-ac-electronig-hnd-hnd)

[HND – Peirianneg Fecanyddol](https://www.gcs.ac.uk/cy/full-time-he-course/peirianneg-fecanyddol-hnd-uowtsd)

[HNC Peirianneg Drydanol ac Electronig](https://www.gcs.ac.uk/cy/part-time-apprenticeship-he-course/hnc-peirianneg-drydanol-ac-electronig-uowtsd)

[HNC Peirianneg Fecanyddol](https://www.gcs.ac.uk/cy/part-time-he-course/hnc-peirianneg-fecanyddol-uowtsd)

[HND Peirianneg Drydanol ac Electronig (Ychwanegol)](https://www.gcs.ac.uk/cy/part-time-he-course/hnd-peirianneg-drydanol-ac-electronig-ychwanegol-hnd)

[HND Peirianneg Fecanyddol (Ychwanegol)](https://www.gcs.ac.uk/cy/part-time-he-course/hnd-peirianneg-fecanyddol-ychwanegol-hnd)

**Y Cymhwyster y Byddwch yn ei Astudio a’r Dyfarniad**

Prifysgol Cymru Y Drindod Dewi Sant sy’n gyfrifol am greu’r cymhwyster (PCYDDS).

**Cyfrifoldebau’r Coleg a’r Brifysgol:**

Wrth gychwyn y cwrs, bydd gofyn ichi gifrestru gyda Choleg Gŵyr Abertawe a PCYDDS.

**Polisïau Academaidd gan gynnwys Apeliadau, Camymddwyn a Chwynion (PCYDDS)**

PCYDDS sy’n gyfrifol am bob polisi academaidd. Mae’r rheoliadau ar gyfer cyrsiau a addysgir ar gael [yma.](https://www.uwtsd.ac.uk/cy/swyddfaacademaidd/llawlyfr-ansawdd-academaidd/)

Mae’r gweithdrefnau cwynion ac apeliadau academaidd ar gael [yma](https://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/). Ni all fyfyrwyr wneud apêl academaidd dan bolisïau Coleg Gŵr Abertawe, gan mai PCYDDS sy’n dyfarnu’r cymhwyster ac yn gweithredu’r rheoliadau perthnasol.

**Addysgu a Chyfrifoldebau Dydd i Ddydd, gan gynnwys Cwynion ac Apeliadau Anacademaidd**

Coleg Gwyr Abertawe fydd yn gyfrifol am addysgu a’r cyfrifoldebau dydd i ddydd, ac eithrio unrhyw fodiwlau a ddarperir ar gampws PCYDDS. Mi fydd cwynion ac apeliadau sy’n ymwneud â materion anacademaidd fel arfer yn cael eu trin dan Weithdrefn Gwyno Coleg Gŵyr Abertawe, sydd ar gael [yma](https://www.gcs.ac.uk/sites/default/files/Gweithdrefn%20Gwyno%20%28Complaints%20Procedure%29%20-%202020-2022.pdf). Os nad ydych yn fodlon gyda chanlyniad eich ymholiad, gallwch alw i ddefnyddio Polisi Cwynion Myfyrwyr PCYDDS, sydd ar gael [yma](https://www.uwtsd.ac.uk/cy/swyddfaacademaidd/gweithdrefnau-ar-gyfer-apeliadau-academaidd-cwynion-ac-achosion-eraill-myfyrwyr/).

**Cod Ymddygiad a Gweithdrefnau Disgyblu Myfyrwyr**

Wrth ichi gofrestru gyda’r Coleg a chyda UoG, fe fyddwch yn cytuno i gydymffurfio â chodau ymddygiad y ddau sefydliad. Os na fyddwch yn gwneud hyn, efallai y bydd camau disgyblu’n cael eu gweithredu yn eich erbyn. Gallwch gael gafael ar God Ymddygiad Coleg Gŵyr Abertawe [yma.](https://www.gcs.ac.uk/sites/default/files/Cod%20Ymddygiad%20Myfyrwyr%20%28Student%20Code%20of%20Conduct%29%202019-22_1.pdf) Mae Gweithdrefn Disgyblu Myfyrwyr Coleg Gŵyr Abertawe [yma](https://www.gcs.ac.uk/sites/default/files/Gweithdrefn%20Disgyblu%20Myfyrwyr%20%28Student%20Disciplinary%20Procedure%29%202018-19.pdf). Mae Siarter Myfyrwyr PCYDDS ar gael [yma](https://www.uwtsd.ac.uk/cy/ymgysylltu-%C3%A2-myfyrwyr/) ac mae’r Polisi Disgyblu Myfyrwyr PCYDDS (Camymddwyn Anacademaidd) ar gael [yma](https://www.uwtsd.ac.uk/media/uwtsd-website/content-assets/documents/academic-office/misc-forms---cymraeg/Polisi_Camymddwyn_Anacademaidd-2021-22.pdf)

**Amrywiadau’r Cyrsiau:**

**Cyrsiau sy’n Destun Dilysu**

Rhaid i gyrsiau a hysbysebir fel rhai sy’n destun dilysu fynd drwy broses gymeradwyo PCYDDS, cyn y gellir eu cyflwyno gan Goleg Gwyr Abertawe. Er ei bod hi’n anhebygol, mae’n bosibl na fydd y cwrs yn cael ei gymeradwyo. Os bydd hyn yn digwydd, mi fydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs gwahanol a gyflwynir gan ddarparwr arall. Mewn rhai achosion, bydd Teitlau’r Cyrsiau yn cael eu newid ynghyd â Newidiadau i’r Modiwlau, gweler gwybodaeth am hyn isod.  
**Teitl y Cwrs, Math y Cymhwyster neu Newidiadau i’r Modiwlau**

Mi fydd y Coleg yn rhoi gwybod ichi am unrhyw newidiadau neu ddarpar newidiadau i’r cwrs rydych wedi gwneud cais amdano, gan gynnwys pethau megis teitl eich cwrs, newidiadau i fodiwlau’r cymhwyster, ac yn y blaen. Os yw ymgeisydd yn penderfynu tynnu ei gais yn ôl o ganlyniad i unrhyw newidiadau a gafodd ei hysbysu amdanynt ar ôl cyflwyno ei gais, mi fydd y Coleg yn gweithio gydag ef/hi i ddod o hyd i gwrs arall gyda’r Coleg/darparwr arall.

**Canslo Cwrs**

Er bydd y Coleg yn gwneud pob ymdrech i sicrhau bod y cwrs rydych wedi gwneud cais amdano yn mynd yn ei flaen, mae gan bob cwrs isafswm o gofrestriadau er mwyn gallu sicrhau ei fod yn gallu gweithredu’n hyfyw. Os na fydd y gofynion hyn yn cael eu diwallu, efallai y bydd yn rhaid i’r Coleg neu PCYDDS ganslo’r cwrs. Os bydd yn rhaid gwneud hyn, bydd y Coleg yn cynnig lle i chi ar gwrs gwahanol neu’n gweithio gyda chi i ddod o hyd i gwrs arall gyda darparwr arall.

**Gwybodaeth Arall:**

**Graddio**

Mae mynychu unrhyw ddigwyddiadau graddio a seremonïau yn ddewisol, a ni fydd yn rhaid ichi fynychu digwyddiadau o’r fath er mwyn derbyn eich cymhwyster. Byddwch yn derbyn gwahoddiad i Seremonïau Graddio PCYDDS a Choleg Gŵyr Abertawe.

**Dyled Academaidd**

Os ydych chi’n methu â thalu ffioedd dysgu eich cwrs, gall Goleg Gŵyr Abertae neu PCYDDS ddal eich tystysgrif yn ôl nes eu bod wedi eu talu’n llawn.